b'\n_START_ARTICLE_\nWalter Pandiani\n_START_SECTION_\nUra\n_START_PARAGRAPH_\nEnnen siirtymist\xc3\xa4\xc3\xa4n Eurooppaan Pandiani edusti kolmea joukkuetta kotimaassaan. Vuonna 2000 h\xc3\xa4n teki sopimuksen espanjalaisen Deportivo La Coru\xc3\xb1an kanssa. Seuraavina kausina Pandiani kuului joukkueen luottopelaajiin ja t\xc3\xa4ten sai my\xc3\xb6s paljon vastuuta. Kausi 2003\xe2\x80\x932004 sujui Pandianilta parhaiten, kun h\xc3\xa4n laukoi yhteens\xc3\xa4 13 maalia._NEWLINE_Tammikuussa 2005 Pandiani siirtyi loppukauden kest\xc3\xa4v\xc3\xa4ll\xc3\xa4 lainasopimuksella Birmingham Cityyn, ajauduttuaan Deportivo-valmentaja Javier Iruretan kanssa riitoihin. Pandiani teki heti debyyttiottelussaan maalin Southamptonia vastaan. My\xc3\xb6hemmin kauden aikana h\xc3\xa4n onnistui maalinteossa viel\xc3\xa4 kolme kertaa ja lopulta kauden p\xc3\xa4\xc3\xa4tytty\xc3\xa4 p\xc3\xa4\xc3\xa4valmentaja Steve Bruce halusi hankkia h\xc3\xa4net pysyv\xc3\xa4ll\xc3\xa4 sopimuksella joukkueeseen. Siirtosumma oli kolme miljoonaa puntaa. Pandiani ei kuitenkaan onnistunut jatkamaan samalla tasolla kuin edelliskaudella, ja n\xc3\xa4in 13. tammikuuta 2006 h\xc3\xa4n palasi Espanjaan t\xc3\xa4ll\xc3\xa4 kertaa Espanyoliin miljoonan punnan siirtosummalla._NEWLINE_Pelattuaan kauden Espanyolissa, h\xc3\xa4n siirtyi kaudeksi 2007\xe2\x80\x932008 Osasunaan. 22. toukokuuta 2011 h\xc3\xa4n ilmoitti j\xc3\xa4tt\xc3\xa4v\xc3\xa4ns\xc3\xa4 Osasunan sopimuksensa p\xc3\xa4\xc3\xa4tytty\xc3\xa4. Kauden 2011\xe2\x80\x932012 Pandiani pelasi j\xc3\xa4lleen Espanyolissa. Elokuussa 2012 h\xc3\xa4n siirtyi kaudeksi 2012\xe2\x80\x932013 Segunda Divisi\xc3\xb3niin tippuneeseen Villarrealiin.\n_START_SECTION_\nMaajoukkue\n_START_PARAGRAPH_\nPandiani teki ensiesiintymisens\xc3\xa4 Uruguayn maajoukkueessa 21. maaliskuuta 2001 vuoden 2002 MM-karsintaottelussa Paraguayta vastaan.'